Kussinggrimmering | rooi rose Kussinggrimmering | rooi rose
Die woord kussingrimering laat jou dalk dink aan grimering wat op jou kussingsloop agtergebly het wanneer jy nie jou gesig behoorlik skoongemaak het nie! Maar dit is glad nie waarvan ons praat nie. Lees hier vir meer. Deur Suzanne Kotzé en Corné Greeff. Hooffoto: Pexels
Wat is kussinggrimering?
Kussinggrimering is ’n sponserige kussingaanwender wat ’n mooi dekking verseker en ideaal is om ’n natuurlike grimeervoorkoms te skep. Die sponsie absorbeer net genoeg van die vloeistof sodat jy dit spaarsamig en effektief kan gebruik. Baie van die produkte bevat ook ’n klein sponsie wat jy voor aanwending op die “kussing” klad. Dit is ’n maklike manier om veral onderlaag aan te wend en dit lyk ook baie egalig.
Onderlaag-kussinggrimering het soortgelyke eienskappe as ’n BB-room, dit is net met ’n kussingaanwender gekombineer. Dit omskep die vloeibare onderlaag in ’n ligter emulsie wat dan maklik aanwend en intrek in jou vel. Jou vel sal dus ’n beter tekstuur en gevoel hê en ook mooi gesond lyk. Die meeste kussinggrimering-produkte bevat ook sonbeskerming en is lekker kompak. Dit is ook ideaal om saam te neem wanneer jy reis.
Lancôme Teint Idole Ultra Cushion (R499)
Dior Diorskin Forever Perfect Cushion (R815)
The Body Shop Cushion Foundation (R350)
Lancôme Juicy Shaker 166 in Walk the Lime (R270)
Vir ’n swaarder dekking, gebruik meer van die produk
Maak gereeld die aanwending-sponsie skoon
Moet nie jou sponsie met ander mense deel nie.
Lancôme is beskikbaar by uitgesoekte Foshini en Woolworths-winkels of skakel 0860 102 491
Dior is beskikbaar by uitgesoekte Red Sqaure-winkels. Klik hier om jou naaste winkel te vind of skakel 021 442 7700
The Body Shop is beskikbaar aanlyn of by The Body Shop-winkels.